Hun var vildt meget foran efter 8 af de 10 indledende sejladser og skulle sådan set "bare" sejle sikkert derfra. Desværre knækkede filmen for hende i fredags hvor hun fik en straf (og hvad der svarer til et gult kort) i 9. sejlads, så det endte med en meget dårlig placering. I 10. sejlads gik det så helt galt - hun sejlede presset mod Hollænderen inden starten og fik andet gule "kort" hvilket betyder man er ude af sejladsen. Der blev så omstart (fordi for mange tyvstartede) og så måtte hun faktisk godt have været med igen. Det var dog så usædvanlig en situation at hun ikke var sikker på reglerne og valgte det sikreste (ikke at sejle med). Selv efter en katastrofal dag havde hun dog stadigt et betydeligt forspring inden dagens medal race.